**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.decembrī | Nr.640/19  (prot. Nr.19, 10.§) | Nr.233 |

Par Liepājas pilsētas domes Integrētu

teritoriālo investīciju projektu iesniegumu

vērtēšanas komisijas likvidēšanu

Atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 10.panta otrās daļas 17.punktam, Finanšu ministrija kā vadošā iestāde (turpmāk arī - Vadošā iestāde) saskaņā ar Eiropas Parlamenta un Padomes 2013.gada 17.decembra regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ regulu (EK) Nr.1080/2006 7.panta 4. un 5.punktu, slēdz deleģēšanas līgumu ar republikas pilsētas pašvaldību par integrētu teritoriālo investīciju (turpmāk arī - ITI) īstenošanu.

2015.gada 16.novembrī starp Vadošo iestādi un Liepājas pilsētas pašvaldību noslēgtā Deleģēšanas līguma "Par integrētu teritoriālo investīciju projektu iesniegumu atlases nodrošināšanu" (turpmāk - Deleģēšanas līgums) 14.punkts paredz vērtēšanas komisijas izveidi, lai nodrošinātu darbības programmas "Izaugsme un nodarbinātība" specifisko atbalsta mērķu un pasākumu: 3.3.1. SAM "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām"; 5.6.2. SAM "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām"; 4.2.2. SAM "Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās"; 8.1.2. SAM "Uzlabot vispārējās izglītības iestāžu mācību vidi"; 9.3.1.1.pasākuma "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā"; 5.5.1. SAM "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" projektu iesniegumu vērtēšanu un Deleģēšanas līgumā par ITI projektu iesniegumu atlases nodrošināšanu noteikto.

Ņemot vērā minēto un pamatojoties uz to, ka ITI vērtēšanas komisija ir izvērtējusi pašvaldības, pašvaldības iestāžu un izglītības iestāžu izstrādātos projektu iesniegumus un ir noslēgušās projektu iesniegumu atlases, LIEPĀJAS PILSĒTAS DOME

N O L E M J :

1. Atzīt par spēku zaudējušu Liepājas pilsētas domes 2016.gada 15.septembra lēmumu Nr.306 "Par Integrētu teritoriālo investīciju projektu iesniegumu vērtēšanas komisiju".

2. Apstiprināt Liepājas pilsētas domes 2020.gada 17.decembra nolikumu Nr.31 "Par Liepājas pilsētas domes 2020.gada 19.marta nolikuma Nr.9 "Liepājas pilsētas domes Integrētu teritoriālo investīciju projektu iesniegumu vērtēšanas komisijas nolikums" atzīšanu par spēku zaudējušu".

3. Izdarīt Liepājas pilsētas domes 2017.gada 17.augusta lēmumā Nr.303 "Par komisijām" šādus grozījumus:

3.1. svītrot 1.1.4.apakšpunktu;

3.2. svītrot 4.punktā tekstu "izņemot Integrētu teritoriālo investīciju projektu iesniegumu vērtēšanas komisiju (1.1.4.apakšpunkts).".

4. Apstiprināt Liepājas pilsētas domes 2020.gada 17.decembra nolikumu Nr.32 "Grozījums Liepājas pilsētas domes 2010.gada 15.aprīļa nolikumā Nr.10 "PAR ATLĪDZĪBU LIEPĀJAS PILSĒTAS PAŠVALDĪBĀ"".

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja birojam, Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Juridiskajai daļai, Personāla daļai | |